Σημαντική ανακοίνωση νομικού περιεχομένου

|

52006PC0713

Πρόταση για Απόφαση του Συμβουλίου σχετικά με την προσωρινή απαγόρευση της χρήσης και πώλησης στην Ουγγαρία γενετικώς τροποποιημένου αραβοσίτου (Zea mays L. σειρά MON810) με έκφραση του γονιδίου Bt cryIA(b), κατ’ εφαρμογή της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου (Το κείμενο στην ουγγρική γλώσσα είναι το μόνο αυθεντικό)  /* COM/2006/0713 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 23.11.2006COM(2006) 713 τελικόΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και πώλησης στην Ουγγαρία γενετικώς τροποποιημένου αραβοσίτου (Zea mays L. σειρά MON810) με έκφραση του γονιδίου Bt cryIA(b), κατ’ εφαρμογή της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου (Το κείμενο στην ουγγρική γλώσσα είναι το μόνο αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Σχετικά με τη διάθεση γενετικώς τροποποιημένου αραβοσίτου ( Zea mays L. σειρά MON810) στην αγορά, εκδόθηκε, κατ’ εφαρμογή της οδηγίας 90/220/ΕΟΚ του Συμβουλίου, η απόφαση 98/294/ΕΚ της Επιτροπής της 22ας Απριλίου 1998, σύμφωνα με την οποία παρέχεται συγκατάθεση για τη διάθεση του συγκεκριμένου προϊόντος στην αγορά.2. Στις 3 Αυγούστου 1998, οι γαλλικές αρχές παρείχαν συγκατάθεση για τη διάθεση του προϊόντος αυτού στην αγορά. Σύμφωνα με το άρθρο 13 παράγραφος 5 της οδηγίας 90/220/ΕΟΚ, το προϊόν μπορεί να χρησιμοποιηθεί σε όλη την Κοινότητα.3. Βάσει του άρθρου 23 παράγραφος 1 της οδηγίας 2001/18/ΕΟΚ, στις 20 Ιανουαρίου 2005 οι ουγγρικές αρχές γνωστοποίησαν στην Επιτροπή την απόφασή τους να απαγορεύσουν προσωρινά τη χρήση και πώληση του εν λόγω γενετικώς τροποποιημένου αραβοσίτου και αιτιολόγησαν την απόφαση αυτή.4. Στις 8 Ιουνίου 2005, η Ευρωπαϊκή Αρχή για την Ασφάλεια των Τροφίμων (ΕΑΑΤ) έκρινε ότι οι πληροφορίες που υπέβαλε η Ουγγαρία δεν συνιστούν νέα επιστημονικά στοιχεία βάσει των οποίων θα μπορούσε να αναιρεθεί η εκτίμηση του περιβαλλοντικού κινδύνου για τον Zea mays L . σειρά MON810 και να δικαιολογηθεί, επομένως, η απαγόρευση της χρήσης και πώλησης του προϊόντος αυτού στην Ουγγαρία.5. Στις 24 Ιουνίου 2005, το Συμβούλιο Περιβάλλοντος τάχθηκε με ειδική πλειοψηφία κατά της πρότασης να ζητηθεί από την Αυστρία να καταργήσει το μέτρο διασφάλισης που έλαβε για τον Zea mays L . σειρά MON810.6. Στη δήλωσή του, το Συμβούλιο ανέφερε ότι «εξακολουθεί να υφίσταται σχετική αβεβαιότητα όσον αφορά τα εθνικά μέτρα διασφάλισης στην αγορά [του] γενετικώς τροποποιημένου αραβοσίτου τ[ης] ποικιλ[ίας] […] MON810» και κάλεσε την Επιτροπή «να συλλέξει περαιτέρω στοιχεία για τ[ον] εν λόγω ΓΤΟ και να αξιολογήσει περαιτέρω κατά πόσον τ[ο] προσωριν[ό] μέτρ[ο] προφύλαξης που έχ[ει] λάβει [η Αυστρία] για την αναστολή της διάθεσής [του] στην αγορά είναι δικαιολογημέν[ο] και κατά πόσον η έγκριση τ[ου] οργανισμ[ού] αυτ[ού] συμμορφώνεται πάντα προς τις απαιτήσεις ασφάλειας της οδηγίας 2001/18/ΕΚ».7. Κατόπιν των ανωτέρω, τον Νοέμβριο του 2005, ζητήθηκε από την ΕΑΑΤ να αποφανθεί κατά πόσον υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση στην αγορά, υπό τους όρους που προβλέπονται στη συγκατάθεση, ΓΤΟ που υπόκειντο σε μέτρα διασφάλισης, συμπεριλαμβανομένου του Zea mays L . σειρά MON810, θα μπορούσε να έχει αρνητικές επιπτώσεις στην υγεία του ανθρώπου ή στο περιβάλλον, λαμβάνοντας ειδικότερα υπόψη τυχόν νέα επιστημονικά στοιχεία που προέκυψαν μετά τις προηγούμενες επιστημονικές γνωμοδοτήσεις όσον αφορά την εκτίμηση της ασφάλειας των συγκεκριμένων ΓΤΟ.8. Κρίθηκε σκόπιμο να μη ληφθεί κανένα μέτρο σχετικά με την ανάλογη ρήτρα διασφάλισης που κοινοποίησε η Ουγγαρία, προτού διατυπωθεί η νέα γνώμη της ΕΑΑΤ για τον Zea mays L . σειρά MON810, λόγω της ενδεχόμενης επίπτωσής της στην προηγούμενη γνωμοδότηση του Ιουνίου του 2005.9. Στη γνώμη που διατύπωσε στις 29 Μαρτίου 2006 (δημοσιεύτηκε στις 11 Απριλίου 2006), η ΕΑΑΤ κατέληξε στο συμπέρασμα ότι δεν υπάρχει λόγος να θεωρείται ότι η συνεχιζόμενη διάθεση του Zea mays L . σειρά MON810 στην αγορά, υπό τους όρους που προβλέπονται στην αντίστοιχη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον.10. Στις περιστάσεις αυτές, το άρθρο 23 της οδηγίας 2001/18/EC προβλέπει ότι η Επιτροπή αποφασίζει με τις διαδικασίες του άρθρου 30 παράγραφος 2 της οδηγίας, στις οποίες έχουν εφαρμογή τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.11. Δεδομένου ότι η ΕΑΑΤ έκρινε ότι το προϊόν δεν ενέχει κίνδυνο για την υγεία του ανθρώπου ή για το περιβάλλον, η Επιτροπή κατάρτισε σχέδιο απόφασης με την οποία καλείται η Ουγγαρία να καταργήσει τα μέτρα που έλαβε όσον αφορά τον Zea mays L . σειρά MON810.12. Σύμφωνα με το άρθρο 5 παράγραφος 2 της απόφασης 1999/468/ΕΚ, υποβλήθηκε για γνωμοδότηση στην επιτροπή του άρθρου 30 της οδηγίας 2001/18/ΕΚ σχέδιο των ληπτέων μέτρων.13. Δεδομένου ότι η επιτροπή, της οποίας ζητήθηκε η γνώμη στις 18 Σεπτεμβρίου 2006, δεν γνωμοδότησε, η Επιτροπή οφείλει, σύμφωνα με το άρθρο 5 παράγραφος 4 της απόφασης 1999/468/ΕΚ, να υποβάλει αμελλητί στο Συμβούλιο πρόταση σχετικά με τα ληπτέα μέτρα και να ενημερώσει σχετικά το Ευρωπαϊκό Κοινοβούλιο (το Κοινοβούλιο ενημερώθηκε στις 19 Σεπτεμβρίου 2006). Το Ευρωπαϊκό Κοινοβούλιο μπορεί να θεωρήσει σκόπιμο να λάβει θέση σύμφωνα με το άρθρο 8 της ανωτέρω απόφασης.14. Σύμφωνα με το άρθρο 5 παράγραφος 6 της απόφασης 1999/468/ΕΚ, το Συμβούλιο έχει τη δυνατότητα εφόσον ενδείκνυται, λαμβάνοντας υπόψη τη θέση αυτή, να αποφασίσει με ειδική πλειοψηφία για την πρόταση εντός προθεσμίας που ορίστηκε σε τρεις μήνες βάσει του άρθρου 30 παράγραφος 2 της οδηγίας 2001/18/ΕΚ. Εάν εντός της τρίμηνης αυτής προθεσμίας το Συμβούλιο δηλώσει με ειδική πλειοψηφία ότι διαφωνεί με την πρόταση, η Επιτροπή οφείλει να την επανεξετάσει. Σε περίπτωση όμως που, κατά τη λήξη της προθεσμίας, το Συμβούλιο δεν έχει εγκρίνει την προτεινόμενη εκτελεστική πράξη ούτε έχει εκδηλώσει τη διαφωνία του, η προτεινόμενη εκτελεστική πράξη πρέπει να εγκριθεί από την Επιτροπή.Πρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και πώλησης στην Ουγγαρία γενετικώς τροποποιημένου αραβοσίτου (Zea mays L. σειρά MON810) με έκφραση του γονιδίου Bt cry IA(b), κατ’ εφαρμογή της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου (Το κείμενο στην ουγγρική γλώσσα είναι το μόνο αυθεντικό)(Κείμενο που ενδιαφέρει τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,,την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου[1], και ιδίως το άρθρο 23 παράγραφος 2,την πρόταση της Επιτροπής,Εκτιμώντας τα εξής:(1) Η απόφαση 98/294/ΕΚ της Επιτροπής, της 22ας Απριλίου 1998, για τη διάθεση στην αγορά γενετικώς τροποποιημένου αραβοσίτου (Zea mays L . σειρά MON810) σύμφωνα με την οδηγία 90/220/ΕΟΚ του Συμβουλίου[2] προβλέπει την παροχή συγκατάθεσης για τη διάθεση του εν λόγω προϊόντος στην αγορά.(2) Στις 3 Αυγούστου 1998, οι αρμόδιες αρχές της Γαλλίας παρείχαν σχετική συγκατάθεση.(3) Στις 20 Ιανουαρίου 2005, η Ουγγαρία ενημέρωσε την Επιτροπή σχετικά με την προσωρινή απαγόρευση της χρήσης και πώλησης Zea mays L . σειρά MON810, την οποία επέβαλε σύμφωνα με το άρθρο 23 παράγραφος 1 πρώτο εδάφιο της οδηγίας 2001/18/EΚ, και αιτιολόγησε την απόφασή της.(4) Η Επιτροπή ζήτησε από την Ευρωπαϊκή Αρχή για την Ασφάλεια των Τροφίμων (ΕΑΑΤ), η οποία ιδρύθηκε βάσει του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου της 28ης Ιανουαρίου 2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων[3], να γνωμοδοτήσει σχετικά με τα στοιχεία που υπέβαλε η Ουγγαρία.(5) Στις 8 Ιουνίου 2005, αφού εξέτασε τα στοιχεία που υπέβαλε η Ουγγαρία, η ΕΑΑΤ κατέληξε στο συμπέρασμα ότι τα επιστημονικά στοιχεία που διατίθενται επί του παρόντος δεν τεκμηριώνουν τα επιχειρήματα που προβάλλει η Ουγγαρία και ότι τα δεδομένα που υποβλήθηκαν από τη χώρα αυτή δεν συνιστούν νέα επιστημονικά στοιχεία βάσει των οποίων μπορεί να αναιρεθεί η διεξαχθείσα, δυνάμει της οδηγίας 90/220/ΕΟΚ, εκτίμηση του περιβαλλοντικού κινδύνου για τον Zea mays L . σειρά MON810 και να δικαιολογηθεί η απαγόρευση της χρήσης και πώλησης του εν λόγω προϊόντος στην Ουγγαρία.(6) Στις 24 Ιουνίου 2005, το Συμβούλιο Περιβάλλοντος τάχθηκε με ειδική πλειοψηφία κατά της πρότασης να ζητηθεί από την Αυστρία να καταργήσει το μέτρο διασφάλισης που έλαβε για τον αραβόσιτο MON810.(7) Στη δήλωσή του, το Συμβούλιο ανέφερε ότι «εξακολουθεί να υφίσταται σχετική αβεβαιότητα όσον αφορά τα εθνικά μέτρα διασφάλισης στην αγορά [του] γενετικώς τροποποιημένου αραβοσίτου τ[ης] ποικιλ[ίας] […] MON810» και κάλεσε την Επιτροπή «να συλλέξει περαιτέρω στοιχεία για τ[ον] εν λόγω ΓΤΟ και να αξιολογήσει περαιτέρω κατά πόσον τ[ο] προσωριν[ό] μέτρ[ο] προφύλαξης που έχ[ει] λάβει [η Αυστρία] για την αναστολή της διάθεσής [του] στην αγορά είναι δικαιολογημέν[ο] και κατά πόσον η έγκριση τ[ου] οργανισμ[ού] αυτ[ού] συμμορφώνεται πάντα προς τις απαιτήσεις ασφάλειας της οδηγίας 2001/18/ΕΚ».(8) Τον Νοέμβριο του 2005, ζητήθηκε από την ΕΑΑΤ να αποφανθεί κατά πόσον υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση του Zea mays L . σειρά MON810 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή στο περιβάλλον, λαμβάνοντας ιδιαίτερα υπόψη τυχόν νέα επιστημονικά στοιχεία που προέκυψαν μετά τις προηγούμενες επιστημονικές γνωμοδοτήσεις όσον αφορά την εκτίμηση της ασφάλειας των συγκεκριμένων ΓΤΟ.(9) Στη γνώμη που διατύπωσε στις 29 Μαρτίου 2006, η ΕΑΑΤ, στηριζόμενη στην αξιολόγηση διαφόρων αιτήσεων για υβρίδια που περιείχαν αραβόσιτο MON810, κατέληξε στο συμπέρασμα ότι δεν υπάρχει λόγος να θεωρείται ότι η συνεχιζόμενη διάθεση του Zea mays L . σειρά MON810 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον.(10) Ως εκ τούτου, δεν συντρέχουν λόγοι να θεωρηθεί ότι το συγκεκριμένο προϊόν ενέχει κίνδυνο για την υγεία του ανθρώπου ή των ζώων ή για το περιβάλλον.(11) Η Ουγγαρία οφείλει, επομένως, να καταργήσει τα μέτρα διασφάλισης που αφορούν το Zea mays L. σειρά MON810.(12) Η επιτροπή που συγκροτήθηκε δυνάμει του άρθρου 30 της οδηγίας 2001/18/ΕΚ, της οποίας ζητήθηκε η γνώμη στις 18 Σεπτεμβρίου 2006, σύμφωνα με τη διαδικασία του άρθρου 30 παράγραφος 2 της ίδιας οδηγίας, δεν γνωμοδότησε για τα μέτρα που προβλέπονται στο σχέδιο απόφασης της Επιτροπής.(13) Σύμφωνα με το άρθρο 5 παράγραφος 4 της απόφασης 1999/468/ΕΚ του Συμβουλίου, η Επιτροπή οφείλει να υποβάλει αμελλητί στο Συμβούλιο προτάσεις σχετικά με τα ληπτέα μέτρα και να ενημερώσει σχετικά το Ευρωπαϊκό Κοινοβούλιο (το Κοινοβούλιο ενημερώθηκε στις 19 Σεπτεμβρίου 2006),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα μέτρα που έλαβε η Ουγγαρία για την απαγόρευση της χρήσης και πώλησης του γενετικώς τροποποιημένου αραβόσιτου, Zea mays L. σειρά MON810, με έκφραση του γονιδίου Bt cry IA(b), του οποίου η διάθεση στην αγορά έχει εγκριθεί με την απόφαση 98/294/ΕΚ, δεν δικαιολογούνται δυνάμει της οδηγίας 2001/18/ΕΚ.Άρθρο 2Η Ουγγαρία λαμβάνει τα αναγκαία μέτρα για να συμμορφωθεί με την παρούσα απόφαση το αργότερο εντός 20 ημερών από την κοινοποίησή της.Άρθρο 3Η παρούσα απόφαση απευθύνεται στη Δημοκρατία της Ουγγαρίας.Βρυξέλλες,Για το ΣυμβούλιοΟ Πρόεδρος [pic][pic][pic][pic][pic][pic] [1] ΕΕ L 106 της 17.4.2001, σ. 1.[2] ΕΕ L 131 της 5.5.1998, σ. 32.[3] ΕΕ L 31 της 1.2.2002, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 575/2006 (ΕΕ L 100 της 8.4.2006, σ. 3).


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.7.2015
            COM(2015) 352 final
            2015/0154(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, όσον αφορά το σχέδιο εσωτερικού κανονισμού της διάσκεψης των συμβαλλόμενων κρατών στη συνθήκη για το εμπόριο όπλων (ΣΕΟ)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Ο σκοπός της συνθήκης για το εμπόριο όπλων (ΣΕΟ) είναι να συμβάλει στην ειρήνη, την ασφάλεια και τη σταθερότητα σε διεθνές και περιφερειακό επίπεδο, μέσω της ρύθμισης του διεθνούς εμπορίου συμβατικών όπλων και της εξάλειψης του παράνομου εμπορίου όπλων. Θεσπίζει πρότυπα για τις μεταφορές συμβατικών όπλων και απαιτεί από τα συμβαλλόμενα κράτη να επανεξετάσουν το καθεστώς του συνόλου των εξαγωγών όπλων, προκειμένου να διασφαλιστεί ότι δεν θα χρησιμοποιούνται συμβατικά όπλα και πυρομαχικά, μεταξύ άλλων, για παραβιάσεις ανθρωπίνων δικαιωμάτων, τρομοκρατία και παραβιάσεις του ανθρωπιστικού δικαίου.

               Η συνθήκη για το εμπόριο όπλων (ΣΕΟ) με αφετηρία το ψήφισμα 61/89 των ΗΕ το οποίο εγκρίθηκε το 2006, εγκρίθηκε στις 2 Απριλίου 2013 από τη Γενική Συνέλευση των ΗΕ. Η ΣΕΟ τέθηκε σε ισχύ την 24η Δεκεμβρίου 2014 ύστερα από την κύρωσή της από 50 κράτη μέλη. 69 κράτη έχουν επικυρώσει την ΣΕΟ, μεταξύ των οποίων 26 κράτη μέλη της ΕΕ.

               Η ΣΕΟ προβλέπει, μεταξύ άλλων, μέτρα (όπως ελέγχους των εισαγωγών και των εξαγωγών) που εμπίπτουν στο πεδίο εφαρμογής της κοινής εμπορικής πολιτικής της Ένωσης. Στον τομέα αυτό, η ΣΕΟ διέπει τομείς του δικαίου της Ένωσης στους οποίους o βαθμός κανονιστικής ρύθμισης είναι πολύ υψηλός. Επιπλέον, παρουσιάζουν επίσης ενδιαφέρον οι ακόλουθες νομοθετικές πράξεις του παράγωγου δικαίου της ΕΕ που σχετίζονται με την εσωτερική αγορά: α) η οδηγία 2009/43/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας, β) η οδηγία 91/477/ΕΟΚ του Συμβουλίου, της 18ης Ιουνίου 1991, σχετικά με τον έλεγχο της απόκτησης και της κατοχής όπλων, γ) ο κανονισμός (ΕΕ) αριθ. 258/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, για την εφαρμογή του άρθρου 10 του πρωτοκόλλου των Ηνωμένων Εθνών σχετικά με την καταπολέμηση της παράνομης κατασκευής και διακίνησης πυροβόλων όπλων, των εξαρτημάτων τους, των μερών τους και των πυρομαχικών, το οποίο επισυνάπτεται στη Σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος («πρωτόκολλο των ΗΕ για τα πυροβόλα όπλα»), και για τη θέσπιση άδειας εξαγωγής, μέτρων εισαγωγής και διαμετακόμισης για πυροβόλα όπλα, μέρη και εξαρτήματά τους και πυρομαχικά.

               Σύμφωνα με το άρθρο 17 παράγραφος 1 και 2 της ΣΕΟ, η διάσκεψη των συμβαλλόμενων κρατών συγκαλείται υποχρεωτικά από την προσωρινή γραμματεία εντός 18 μηνών από την έναρξη ισχύος της ΣΕΟ και πρέπει να εγκρίνει ομόφωνα τον εσωτερικό κανονισμό της κατά την πρώτη συνεδρίασή της. Η πρώτη σύνοδος της διάσκεψης των συμβαλλόμενων κρατών θα πραγματοποιηθεί στις 24-27 Αυγούστου στο Μεξικό. Μια τελική προπαρασκευαστική συνεδρίαση πραγματοποιείται στη Γενεύη στις 6-8 Ιουλίου με στόχο να παρουσιάσει τις εργασίες της συντακτικής επιτροπής του εσωτερικού κανονισμού και να ολοκληρώσει τις διαπραγματεύσεις για το θέμα αυτό.

               Η διάσκεψη των συμβαλλόμενων κρατών είναι αρμόδια για την επανεξέταση της υλοποίησης της ΣΕΟ, λαμβάνοντας υπόψη τις τροποποιήσεις της ΣΕΟ και θέματα που προκύπτουν από την ερμηνεία της ΣΕΟ. Συνεπώς, η διάσκεψη των συμβαλλόμενων κρατών θα ασχοληθεί με ερωτήματα που εμπίπτουν στην αποκλειστική αρμοδιότητα της ΕΕ. Επιπλέον, ο εσωτερικός κανονισμός που θα εγκριθεί θα διέπει τον τρόπο με τον οποίο θα λειτουργεί και θα λαμβάνει αποφάσεις η διάσκεψη των συμβαλλόμενων κρατών. Ως εκ τούτου, ο εσωτερικός κανονισμός πρέπει να θεωρηθεί απόφαση που θα έχει άμεσο αντίκτυπο στην αποκλειστική αρμοδιότητα της ΕΕ και στη συμμετοχή της ΕΕ ως παρατηρητής στη διάσκεψη. Λόγω της πρόθεσης των συμβαλλόμενων κρατών να ψηφίσουν για τον εσωτερικό κανονισμό στη διάσκεψη των συμβαλλόμενων κρατών, η Επιτροπή προτείνει την έκδοση απόφασης του Συμβουλίου κατά την έννοια του άρθρου 218 παράγραφος 9 της ΣΛΕΕ που θεσπίζει τη θέση σχετικά με τον εσωτερικό κανονισμό που πρέπει να εγκριθεί εξ ονόματος της Ευρωπαϊκής Ένωσης στην πρώτη σύνοδο της διάσκεψης.

               •Συνεκτικότητα με τις υφιστάμενες πολιτικές διατάξεις στον τομέα πολιτικής

               Άνευ αντικείμενου

               •Συνεκτικότητα με άλλες πολιτικές της Ένωσης

               Σύμφωνα με τους κανόνες περί εξωτερικής αρμοδιότητας, όπως ορίζονται στο άρθρο 3 της Συνθήκης για τη λειτουργία της Ευρωπαϊκής Ένωσης (ΣΛΕΕ), η ΣΕΟ περιέχει θέματα που εμπίπτουν στην αποκλειστική αρμοδιότητα της Ένωσης.

               Απόφαση που λαμβάνεται δυνάμει της ΣΕΟ, όπως η έκδοση του εσωτερικού κανονισμού της διάσκεψης των συμβαλλόμενων κρατών στην ΣΕΟ μπορεί να έχει αντίκτυπο στην αποκλειστική αρμοδιότητα της ΕΕ. Συνεπώς, ο εσωτερικός κανονισμός δεν περιλαμβάνει διατάξεις οι οποίες:

               1)μπορούν να εμποδίζουν τα κράτη μέλη στην εφαρμογή των εξής οδηγιών:

               α)της οδηγίας 91/477/ΕΟΚ του Συμβουλίου, της 18ης Ιουνίου 1991, σχετικά με τον έλεγχο της απόκτησης και της κατοχής όπλων, όπως τροποποιήθηκε∙

               β)της οδηγίας 93/15/ΕΟΚ του Συμβουλίου, της 5ης Απριλίου 1993, για την εναρμόνιση των διατάξεων περί της εμπορίας και του ελέγχου των εκρηκτικών υλών εμπορικής χρήσεως, όπως τροποποιήθηκε∙

               γ)της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας, όπως τροποποιήθηκε.

               2)ενδέχεται να περιορίζουν την ελεύθερη κυκλοφορία εμπορευμάτων, προσώπων, υπηρεσιών και κεφαλαίων στην εσωτερική αγορά της Ένωσης, εκτός εάν ο περιορισμός αυτός δικαιολογείται ειδικά από το άρθρο 36, το άρθρο 45 παράγραφος 3, το άρθρο 52 παράγραφος 1, το άρθρο 65 ή το άρθρο 346 της ΣΛΕΕ.

               3)ενδέχεται να περιορίζουν τις εξαγωγές ή τις εισαγωγές από/προς την Ένωση, ή η διέλευση μέσω του εδάφους της Ένωσης πρέπει να είναι συμβατή με τις ισχύουσες διατάξεις του δικαίου της Ένωσης, και ιδίως με:

               α)
                     τον κανονισμό (ΕΚ) αριθ. 260/2009 του Συμβουλίου, της 26ης Φεβρουαρίου 2009, για το κοινό καθεστώς εισαγωγών∙

               β)
                     τον κανονισμό (ΕΚ) αριθ. 1061/2009 του Συμβουλίου, της 19ης Οκτωβρίου 2009, για θέσπιση κοινού καθεστώτος εξαγωγών∙

               γ)
                     τον κανονισμό (ΕΕ) αριθ. 258/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, για την εφαρμογή του άρθρου 10 του πρωτοκόλλου των Ηνωμένων Εθνών σχετικά με την καταπολέμηση της παράνομης κατασκευής και διακίνησης πυροβόλων όπλων, των εξαρτημάτων τους, των μερών τους και των πυρομαχικών, το οποίο επισυνάπτεται στη Σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος (πρωτόκολλο των ΗΕ για τα πυροβόλα όπλα), και για τη θέσπιση άδειας εξαγωγής, μέτρων εισαγωγής και διαμετακόμισης για πυροβόλα όπλα, μέρη και εξαρτήματά τους και πυρομαχικά και

               δ)
                     την οδηγία 2009/43/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας, όπως τροποποιήθηκε.

               Οι διάφορες αυτές νομικές πράξεις της Ευρωπαϊκής Ένωσης αποτελούν μέρος του κεκτημένου και είναι, ως εκ τούτου, σημαντικό να μην τεθούν υπό αμφισβήτηση άμεσα ή έμμεσα από την έγκριση του εσωτερικού κανονισμού της διάσκεψης των συμβαλλόμενων κρατών στη ΣΕΟ. Αυτό αφορά και τυχόν τροποποιήσεις της σχετικής νομοθεσίας της ΕΕ καθώς και την προβλέψιμη μελλοντική νομοθεσία της ΕΕ σε τομείς πολιτικής που επηρεάζονται από την ΣΕΟ.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νoμική βάση

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης ορίζει ότι «[το] Συμβούλιο, βάσει πρότασης της Επιτροπής […] εκδίδει απόφαση […] για τον καθορισμό των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα […]».

               Η Ευρωπαϊκή Ένωση, επειδή δεν είναι συμβαλλόμενο μέρος της ΣΕΟ, δεν μπορεί να εγκρίνει τον εσωτερικό κανονισμό της διάσκεψης των συμβαλλόμενων κρατών στην ΣΕΟ. Ωστόσο, η διάσκεψη των συμβαλλόμενων κρατών πρέπει να θεωρηθεί όργανο που συνιστάται από διεθνή συμφωνία κατά την έννοια του άρθρου 218 παράγραφος 9 της ΣΛΕΕ· και ο εσωτερικός κανονισμός της εν λόγω διάσκεψης πρέπει να θεωρηθεί πράξη που παράγει τα έννομα αποτελέσματα κατά την έννοια του εν λόγω άρθρου. Συνεπώς, ισχύει το άρθρο 18 παράγραφος 9 της ΣΛΕΕ παρά το γεγονός ότι η ΕΕ δεν είναι μέρος της ΣΕΟ.

               Δεδομένου ότι ο εσωτερικός κανονισμός έχει έννομα αποτελέσματα σε τομείς που εμπίπτουν εντός της αποκλειστικής αρμοδιότητας της Ένωσης είναι απαραίτητο τα θεσμικά όργανα της Ένωσης και τα κράτη μέλη να λάβουν όλα τα απαραίτητα μέτρα, ώστε να συνεργασθούν για τη θέσπιση του εσωτερικού κανονισμού της ΣΕΟ και να διασφαλίσουν την υλοποίηση των δεσμεύσεων που απορρέουν από την εν λόγω συνθήκη. Ο εσωτερικός κανονισμός θα πρέπει ιδίως να επιτρέπει επαρκή χρόνο για διαβουλεύσεις και συζητήσεις μεταξύ των κρατών μελών της ΕΕ και των θεσμικών οργάνων της Ένωσης σχετικά με σχέδια πράξεων που παράγουν έννομα αποτελέσματα που θα υιοθετούνται από τη διάσκεψη των συμβαλλομένων κρατών.

               •Επικουρικότητα (για μη αποκλειστική αρμοδιότητα)

               Βλέπε παραπάνω

               •Αναλογικότητα

               Η πρόταση είναι συνεπής και ανάλογη υπό την έννοια του άρθρο 218 παράγραφος 9.

               •Επιλογή του μέσου

               Πρόταση απόφασης του Συμβουλίου για τη θέσπιση θέσης εξ ονόματος της ΕΕ

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ

               •Εκ των υστέρων αξιολογήσεις/έλεγχοι καταλληλότητας της υφιστάμενης νομοθεσίας

               Άνευ αντικείμενου

               •Διαβουλεύσεις με τα ενδιαφερόμενα μέρη

               Άνευ αντικείμενου

               •Συγκέντρωση και χρησιμοποίηση των εκτιμήσεων εμπειρογνωμόνων

               Η Επιτροπή δεν ζητά καμιά εξωτερική εμπειρογνωμοσύνη για την εκπόνηση της παρούσας πρότασης

               •Εκτίμηση επιπτώσεων

               Άνευ αντικείμενου

               •Καταλληλότητα του ρυθμιστικού πλαισίου και απλούστευση

               Άνευ αντικείμενου

               •Θεμελιώδη δικαιώματα

               Η πρόταση δεν έχει αντίκτυπο στα θεμελιώδη δικαιώματα.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Καμία.

               5.ΑΛΛΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Άνευ αντικείμενου

               •Επεξηγηματικά έγγραφα (για οδηγίες)

               Άνευ αντικείμενου

               •Αναλυτική επεξήγηση των επιμέρους διατάξεων της πρότασης

               Άρθρο 1

               Λόγω της αδυναμίας της ΕΕ να καταστεί συμβαλλόμενο μέρος της Συνθήκης, το άρθρο αυτό καθορίζει τη θέση της ΕΕ σχετικά με το σχέδιο εσωτερικού κανονισμού της διάσκεψης των συμβαλλόμενων κρατών στη ΣΕΟ που πρόκειται να εγκριθεί κατά την πρώτη σύνοδο της διάσκεψης, καθώς οι εν λόγω όροι συνιστούν πράξη που έχει έννομα αποτελέσματα κατά την έννοια του άρθρου 218 παράγραφος 9 της ΣΛΕΕ.

               Άρθρο 3

               Σκοπός της απόφασης είναι να εξουσιοδοτήσει τα κράτη μέλη, όσον αφορά τις πτυχές που εμπίπτουν στην αποκλειστική αρμοδιότητα της Ένωσης, να δεσμευτούν από τη Συνθήκη και επομένως η απόφαση απευθύνεται σε αυτά.

               2015/0154 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, όσον αφορά το σχέδιο εσωτερικού κανονισμού της διάσκεψης των συμβαλλόμενων κρατών στη συνθήκη για το εμπόριο όπλων (ΣΕΟ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 και άρθρο 207 παράγραφος 3, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συνθήκη για το εμπόριο όπλων (στο εξής «ΣΕΟ») τέθηκε σε ισχύ την 24η Δεκεμβρίου 2014. 26 κράτη μέλη της ΕΕ επικύρωσαν την ΣΕΟ. Η Ευρωπαϊκή Ένωση δεν είναι συμβαλλόμενο μέρος της ΣΕΟ.

               (2)Σύμφωνα με το άρθρο 17 της ΣΕΟ, η διάσκεψη των συμβαλλόμενων κρατών συγκαλείται από την προσωρινή γραμματεία, η οποία συγκροτείται σύμφωνα με το άρθρο 18, εντός ενός έτους μετά την έναρξη ισχύος της ΣΕΟ. Η διάσκεψη των συμβαλλομένων κρατών εγκρίνει με συναίνεση τον εσωτερικό κανονισμό της στην πρώτη σύνοδό της που θα πραγματοποιηθεί στις 24-27 Αυγούστου 2015.

               (3)Ορισμένες από τις διατάξεις της ΣΕΟ αφορούν ζητήματα που εμπίπτουν στην αποκλειστική αρμοδιότητα της Ένωσης, καθώς βρίσκονται εντός του πεδίου εφαρμογής της κοινής εμπορικής πολιτικής ή επηρεάζουν τους κανόνες της εσωτερικής αγοράς που αφορούν τη μεταφορά συμβατικών όπλων και εκρηκτικών.

               (4)Η διάσκεψη των συμβαλλομένων κρατών επανεξετάζει την εφαρμογή της ΣΕΟ, την ερμηνεύει και την εφαρμόζει και μπορεί να εξετάσει το ενδεχόμενο τροποποιήσεών της. Ο εσωτερικός κανονισμός της θα διέπει τον τρόπο με τον οποίο η διάσκεψη των συμβαλλόμενων κρατών θα λειτουργεί και θα λαμβάνει αποφάσεις. Συνεπώς, ο εσωτερικός κανονισμός της πρέπει να θεωρηθεί ως πράξη που παράγει έννομα αποτελέσματα κατά την έννοια του άρθρου 218 παράγραφος 9 της ΣΛΕΕ.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση της Ένωσης όσον αφορά τον εσωτερικό κανονισμό της διάσκεψης των συμβαλλόμενων κρατών της ΣΕΟ, η οποία θα πραγματοποιηθεί στις 24-27 Αυγούστου 2015, πρέπει να είναι σύμφωνη με το παράρτημα της παρούσας απόφασης και πρέπει να εγκριθεί από τα κράτη μέλη που είναι συμβαλλόμενα κράτη της ΣΕΟ, ενεργώντας από κοινού προς το συμφέρον της Ένωσης.

               Οι επιτόπου εκπρόσωποι της Ένωσης μπορούν να συμφωνήσουν σχετικά με ελάσσονες διορθώσεις στη θέση που ορίζεται στο παράρτημα της παρούσας απόφασης χωρίς περαιτέρω απόφαση του Συμβουλίου.

               Άρθρο 2

               Η παρούσα απόφαση αρχίζει να ισχύει στις .

               Άρθρο 3

               Η παρούσα απόφαση απευθύνεται στα κράτη μέλη.

               Βρυξέλλες,

                     Για το Συμβούλιο

                     Ο Πρόεδρος

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.7.2015
            COM(2015) 352 final
            ΠΑΡΑΡΤΗΜΑ
            της
            Απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, όσον αφορά το σχέδιο εσωτερικού κανονισμού της διάσκεψης των συμβαλλόμενων κρατών στη συνθήκη για το εμπόριο όπλων (ΣΕΟ)

               ΠΑΡΑΡΤΗΜΑ

               της

               Απόφασης του Συμβουλίου

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, όσον αφορά το σχέδιο εσωτερικού κανονισμού της διάσκεψης των συμβαλλόμενων κρατών στη συνθήκη για το εμπόριο όπλων (ΣΕΟ)

               Όσον αφορά τον εσωτερικό κανονισμό της διάσκεψης των συμβαλλόμενων κρατών στη συνθήκη για το εμπόριο όπλων (ΣΕΟ) που πρόκειται να εγκριθεί κατά την πρώτη σύνοδο της διάσκεψης στις 24-27 Αυγούστου στο Μεξικό, τα κράτη μέλη της ΕΕ που είναι συμβαλλόμενα μέρη της ΣΕΟ, ενεργώντας από κοινού προς το συμφέρον της Ένωσης εξασφαλίζουν ότι ο εν λόγω εσωτερικός κανονισμός δεν περιέχει καμία διάταξη η οποία μπορεί να αποτρέπει τα κράτη μέλη της ΕΕ από την εφαρμογή της ισχύουσας και της μελλοντικής νομοθεσίας της ΕΕ στον τομέα αποκλειστικής αρμοδιότητας της ΕΕ.

               Ειδικότερα, τα κράτη μέλη της ΕΕ που είναι συμβαλλόμενα μέρη της συνθήκης για το εμπόριο όπλων, εξασφαλίζουν τη δέουσα συμμετοχή της ΕΕ στη διάσκεψη των συμβαλλόμενων κρατών της ΣΕΟ και οποιουδήποτε άλλου οργάνου που δημιουργείται στο πλαίσιο της ΣΕΟ. Ο εσωτερικός κανονισμός διασφαλίζει προθεσμίες που επιτρέπουν την κατάλληλη διαβούλευση μεταξύ των κρατών μελών της ΕΕ και των θεσμικών οργάνων της Ένωσης όσον αφορά τα σχέδια των πράξεων που παράγουν έννομα αποτελέσματα πριν από την έγκρισή τους από τη διάσκεψη των συμβαλλόμενων κρατών.

               Εφόσον η ΣΕΟ είναι μια συμφωνία και εγκρίθηκε υπό την αιγίδα του ΟΗΕ η συμμετοχή της Ένωσης στη διάσκεψη των συμβαλλόμενων κρατών της ΣΕΟ και οποιουδήποτε άλλου οργάνου που δημιουργείται στο πλαίσιο της ΣΕΟ θα πρέπει να συνάδει με το διευρυμένο καθεστώς παρατηρητή που χορηγήθηκε στην ΕΕ όσον αφορά τη συμμετοχή στα όργανα του ΟΗΕ που θεσπίστηκε από τη Γενική Συνέλευση των Ηνωμένων Εθνών με το ψήφισμα A/65/276 που εγκρίθηκε στις 3 Μαΐου 2011.


Avis juridique important

|

52001PC0027

Πρόταση απόφασης του Συμβουλίου για τροποποίηση του άρθρου 1 της απόφασης 1999/81/ΕΚ του Συμβουλίου της 18ης Ιανουαρίου 1999  /* COM/2001/27 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τροποποίηση του άρθρου 1 της απόφασης 1999/81/EΚ του Συμβουλίου της 18ης Ιανουαρίου 1999(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Με επιστολή που καταχωρήθηκε στη Γενική Γραμματεία της Επιτροπής στις 27 Οκτωβρίου 2000, η κυβέρνηση της Ισπανίας ζήτησε να εξουσιοδοτηθεί, βάσει του άρθρου 27 της έκτης οδηγίας του Συμβουλίου (77/388/EΟΚ) της 17ης Μαΐου 1977 [1] σχετικά με την εναρμόνιση των νομοθεσιών των κρατών μελών όσον αφορά το φόρο κύκλου εργασιών, κοινό σύστημα φόρου προστιθέμενης αξίας: ενιαία φορολογική βάση, να επεκτείνει την εφαρμογή μέτρων παρέκκλισης που της είχαν χορηγηθεί αρχικά βάσει της απόφασης 1999/81/EΚ [2] του Συμβουλίόυ της 18ης Ιανουαρίου 1999, έτσι ώστε να μπορεί να εφαρμόσει ειδικό μέτρο όσον αφορά το εμπόριο στον τομέα των μεταχειρισμένων υλικών και απορριμμάτων.[1]  ΕΕ L 145, 13.6.1977, σ. 1. Οδηγία που τροποποιήθηκε τελευταία από την οδηγία 2000/65/EΚ (ΕΕ L 269, 21.10.2000, σ. 44).[2]  EE L 27, 2.2.1999, σ. 26-27.2. Σύμφωνα με το προαναφερόμενο άρθρο 27, τα άλλα κράτη μέλη ενημερώθηκαν για την αίτηση της Ισπανίας με επιστολή της 27 Νοεμβρίου 2000.3. Η Ισπανία είχε εξουσιοδοτηθεί, βάσει της προαναφερόμενης απόφασης να εφαρμόσει τις ακόλουθες ειδικές διατάξεις για το ΦΠΑ:* απαλλαγή (χωρίς το δικαίωμα έκπτωσης) για την ενδοκοινοτική παράδοση και απόκτηση μεταχειρισμένων υλικών και απορριμμάτων αποκλειστικά στην περίπτωση φορολογούμενων οι οποίοι εμπορεύθηκαν σιδηρούχα μέταλλα κατά το προηγούμενο έτος μέχρι ποσού 200 εκατ. PTA ή απορρίμματα ή υπολείμματα χαρτονιού ή γιαλιού μέχρι ποσού 50 εκατ. PTA. Επίσης, η απαλλαγή των δραστηριοτήτων όσον αφορά τα μη σιδηρούχα μέταλλα θα εφαρμοστεί χωρίς ποσοτικό περιορισμό. Αν κατά το τρέχον έτος σημειωθεί υπέρβαση των αναφερομένων ορίων, η απαλλαγή θα πάψει να εφαρμόζεται από τη στιγμή που εντοπίζεται η υπέρβαση.* Ειναι δυνατόν να ζητηθεί να επιτραπεί στούς φορολογούμενους, οι συναλλαγές των οποίων θα μπορούσαν να απαλαχθούν κατ' εφαρμογή της προηγούμενης παραγράφου, να εφαρμόζουν τις κανονικές διατάξεις κατά τις ενδοκοινοτικές παραδόσεις και αποκτήσεις μεταχειρισμένων υλικών και απορριμάτων.4. Η παρούσα εξουσιοδότηση λήγει στις 31 Δεκεμβρίου 2000.5. Η ισπανική κυβέρνηση επισημαίνει ότι ελλείψει ενός μηχανισμού "αντίστροφης επιβάρυνσης" με τον οποίο θα αντιμετωπιζόταν η φοροδιαφυγή στον τομέα αυτό, η νομοθεσία που προκύπτει από την παρούσα παρέκκλιση αποτελεί το μόνο αποτελεσματικό μέτρο καταπολέμησης της απάτης. Στο παρελθόν ο τομέας αυτός περιλάμβανε πολλές πλασματικές εταιρείες οι οποίες χρέωναν αφενός ΦΠΑ αλλά οι οποίες δεν τον κατέβαλαν στο δημόσιο αφετέρου, ενώ παράλληλα οι αγοραστές ήταν σε θέση να εκπέσουν το ΦΠΑ.6. Η ισπανική κυβέρνηση ζήτησε παράταση της παρούσας παρέκκλισης έως την 31 Δεκεμβρίου 2003.7. Πρόσφατες επαφές μεταξύ της Επιτροπής και των εθνικών διοικήσεων καθώς και αντιπροσώπων του εμπορικού κλάδου, έδειξαν ότι, προκειμένου να επιτευχθεί δικαιότερη φορολόγηση του συνόλου των εμπόρων που δραστηριοποιούνται στον τομέα αυτόν σε όλη την κοινοτική επικράτεια, είναι αναγκαίο να θεσπιστεί καθεστώς ειδικά προσαρμοσμένο στον ιδιαίτερο χαρακτήρα του τομέα. ´Ενα παρόμοιο καθεστώς θα απαιτούσε στερεά και μόνιμη νομική βάση, πολύ ευρύτερη από μία παρέκκλιση βάσει του άρθρου 27 της έκτης οδηγίας ΦΠΑ.Στο πλαίσιο του προγράμματος της δράσης για τη νέα στρατηγική της, που δημοσιεύτηκε στις 7 Ιουνίου 2000 [3], η Επιτροπή ελπίζει να εξετάσει λεπτομερέστερα τα θέματα αυτά και να υποβάλει, εν καιρώ, προτάσεις για βελτίωση, απλούστευση και εκσυγχρονισμό. Με τα δεδομένα αυτά, η Επιτροπή δέχεται ότι, εν αναμονή περαιτέρω πλέον μόνιμων αλλαγών, το μέτρο αυτό καταπολεμά ουσιαστικά τις καταχρήσεις του συστήματος ΦΠΑ. Θεωρεί συνεπώς σωστό να ανανεωθεί η υφιστάμενη παρέκκλιση έως την 31η Δεκεμβρίου 2003.[3]  COM(2000) 348 τελικό.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τροποποίηση του άρθρου 1 της απόφασης 1999/81/EΚ του Συμβουλίου της 18ης Ιανουαρίου 1999ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία (77/388/EΟΚ) του Συμβουλίου της 17ης Μαΐου 1977 [4] περί εναρμόνισης των νομοθεσιών των κρατών μελών, των σχετικών με τους φόρους κύκλου εργασιών-κοινό σύστημα Φόρου Προστιθέμενης Αξίας: ομοιόμορφη φορολογική βάση και ιδίως το άρθρο 27,[4]  ΕΕ L 145, 13.6.1977, σ. 1. Οδηγία που τροποποιήθηκε τελευταία από την οδηγία 2000/65/EΚ (ΕΕ L 269, 21.10.2000, σ. 44).την πρόταση της Επιτροπής,Εκτιμώντας τα εξής:(1) Σύμφωνα με το άρθρο 27 παράγραφος 1 της έκτης οδηγίας ΦΠΑ, το Συμβούλιο δύναται, προτάσει της Επιτροπής να επιτρέπει ομοφώνως σε κάθε κράτος μέλος τη λήψη ή την παράταση ειδικών μέτρων, κατά παρέκκλιση της παρούσας οδηγίας, με σκοπό την απλούστευση της είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.(2) Με επιστολή που καταχωρήθηκε στη Γενική Γραμματεία της Επιτροπής στις 27 Οκτωβρίου 2000, η ισπανική κυβέρνηση ζήτησε την άδεια να παρατείνει το μέτρο παρέκκλισης που τις είχε χορηγηθεί προηγουμένως βάσει της απόφασης 1999/81/EΚ του Συμβουλίου της 18ης Ιανουαρίου 1999.(3) Τα άλλα κράτη μέλη ενημερώθηκαν στις 27 Νοεμβρίου 2000 σχετικά με την αίτηση της Ισπανίας.(4) Το υπό εξέταση μέτρο παρέκκλισης έχει σκοπό:(α) να απαλλαγούν οι ενδοκοινοτικές παραδόσεις και αποκτήσεις μεταχειρισμένων υλικών και απορριμμάτων από χαρτί, χαρτόνι και γυαλί, στην περίπτωση φορολογούμενων οι οποίοι εμπορεύθηκαν παρόμοια προϊόντα κατά το προηγούμενο έτος μέχρι ποσού 50 εκατ. PTA(β) να απαλλαγούν οι ενδοκοινοτικές παραδόσεις και αποκτήσεις μεταχειρισμένων υλικών και απορριμμάτων σιδηρούχων μετάλλων, στην περίπτωση φορολογούμενων οι οποίοι εμπορεύθηκαν παρόμοια προϊόντα κατά το προηγούμενο έτος μέχρι ποσού 200 εκατ. PTA(γ) να απαλλαγούν οι ενδοκοινοτικές παραδόσεις και αποκτήσεις μη σιδηρούχων μετάλλων, ανεξάρτητα του κύκλου εργασιών όσον αφορά το εμπόριο στον τομέα των εν λόγω προϊόντων.(5) Το μέτρο αυτό απεδείχθη αποτελεσματικό για την καταπολέμηση της φοροδιαφυγής και της απάτης ενώ οι νομικές και ουσιαστικές περιστάσεις οι οποίες δικαιολογούσαν την εξουσιοδότηση για τη λήψη μέτρου παρέκκλισης δεν άλλαξαν και ισχύουν πάντα.(6) Στις 7 Ιουνίου 2000 η Επιτροπή δημοσίευσε στρατηγική για βραχυπρόθεσμη βελτίωση του συστήματος ΦΠΑ, περιλαμβανομένου του εκσυγχρονισμού, της απλούστευσης και της καταπολέμησης των καταχρήσεων των ισχυόντων κανόνων καθώς και για πλέον ενιαία εφαρμογή του εν λόγω συστήματος.(7) Στο πλαίσιο της στρατηγικής αυτής, η Επιτροπή υπολογίζει ότι θα υπάρξουν λιγότερες παρεκκλίσεις αλλά, εν αναμονή εις βάθος εξέτασης του θέματος, η Επιτροπή δέχεται ότι το μέτρο αυτό καταπολεμά σε μεγάλο βαθμό τις καταχρήσεις του συστήματος ΦΠΑ.(8) Ενδείκνυται συνεπώς η παράταση της περιόδου εξουσιοδότησης για τη λήψη μέτρου παρέκκλισης έως την 31η Δεκεμβρίου 2003, εν αναμονή της αξιολόγησης της συμβατότητας του εν λόγω μέτρου με την ευρύτερη προσέγγιση του συστήματος ΦΠΑ.(9) Η εξουσιοδότηση αυτή για τη λήψη μέτρου παρέκκλισης δεν έχει αρνητικές επιπτώσεις στους ίδιους πόρους των Ευρωπαϊκών Κοινοτήτων που προέρχονται από το ΦΠΑΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το άρθρο 1 της απόφασης 1999/81/EΚ αντικαθίσταται από το ακόλουθο:"Επιτρέπεται στο Βασίλειο της Ισπανίας να εφαρμόσει μέχρι την 31η Δεκεμβρίου 2003 ειδικό καθεστώς φορολόγησης στον τομέα των μεταχειρισμένων υλικών και απορριμμάτων, το οποίο περιλαμβάνει διατάξεις που παρεκκλίνουν από την έκτη οδηγία (77/388/ΕΚ) του Συμβουλίου της 17ης Μαΐου 1977.Οι εν λόγω διατάξεις ορίζονται στα άρθρα 2, 3 και 4 παρακάτω".´Αρθρο2Η παρούσα απόφαση απευθύνεται στο Βασίλειο της Ισπανίας.Βρυξέλλες,Για το ΣυμβούλιοΟ Πρόεδρος